**LĪGUMS**

**par energoaudita veikšanu SIA “Realto Manufaktūra”**

Rīgā, DATUMU SKATĪT LAIKA ZĪMOGĀ

**Tehnisko ekspertu sabiedrība ar ierobežotu atbildību “TUV Nord Baltik”,** vienotais reģistrācijas Nr. 40003121062, juridiskā adrese: Sāremas 3, Rīga, LV-1005, Valdes locekles Oksanas Leonidovas personā, kura rīkojas uz statūtu pamata, turpmāk tekstā - “Izpildītājs”, no otras puses un

**akciju sabiedrība “Attīstības finanšu institūcija Altum”,** vienotais reģistrācijas Nr.50103744891, juridiskā adrese: Doma laukums 4, Rīga, LV-1050, turpmāk saukta „Altum”, Uzņēmumu energoefektivitātes daļas vadītāja Edgara Kudura personā, kurš rīkojas uz 2019. gada 13.februāra valdes lēmuma (protokols Nr.10) pamata, no otras puses, turpmāk katrs atsevišķi saukts arī “Puse”, bet abi kopā “Puses”, pamatojoties uz starp Pusēm 28.01.2019. noslēgtās Vispārīgās vienošanās ietvaros veiktās cenu aptaujas rezultātiem, noslēdz šādu līgumu, turpmāk – “Līgums”:

1. **LĪGUMA PRIEKŠMETS**
   1. Altum uzdod, bet Izpildītājs apņemas 90 darba dienu laikā no Līguma parakstīšanas dienasnodrošināt Līguma pielikumā Nr.1 minēto pakalpojumu sniegšanu saskaņā ar starp Pusēm rakstiski saskaņotiem darba uzdevumiem, (turpmāk – Pakalpojums)**.**
   2. Darba uzdevumā Puses saskaņo veicamo Pakalpojuma apjomu, termiņus un citus Pušu ieskatā būtiskus Pakalpojuma sniegšanas nosacījumus (turpmāk – Darba uzdevums).
2. **PUŠU PIENĀKUMI**
   1. Izpildītājs apņemas:
      1. veikt Pakalpojumus atbilstoši šī Līguma un Darba uzdevuma noteikumiem, konkrēto Pakalpojumu izpildi regulējošiem spēkā esošajiem normatīvajiem aktiem, kā arī ievērojot vispārpieņemto praksi Pakalpojumu izpildei un Altum norādījumus;
      2. saudzīgi izturēties pret Altum dokumentiem, kas nodoti vai pieejami Pakalpojumu veikšanai un nodot tos atpakaļ Altum tādā sastāvā un apjomā, kādu tas ir saņēmis;
      3. ievērot visus Altum iebildumus un aizrādījumus, novērst Altum norādītos trūkumus Altum noteiktajos termiņos, ja šie trūkumi, iebildumi un aizrādījumi ir pamatoti un tie nav pretrunā ar Latvijas Republikā spēkā esošajiem normatīvajiem aktiem;
      4. Izpildītājs nav tiesīgs bez Altum rakstiskas piekrišanas veikt tādus Pakalpojumus, kuri pēc Darba uzdevuma vai Līguma un tā pielikumiem nav uzdoti;
      5. Izpildītājam bez rakstiskas saskaņošanas ar Altum nav tiesību Pakalpojumu vai jebkuru tā daļu nodot izpildei trešajām personām (šī punkta nosacījumi nav attiecināmi uz Līguma Pielikumā Nr. 1 “Darba uzdevums” minētajiem apakšuzņēmējiem);
      6. Izpildītājs ir atbildīgs par izpildīto Pakalpojumu atbilstību Līgumam un Latvijas Republikā spēkā esošajiem normatīvajiem aktiem.

2.2. Altum apņemas:

* + 1. norēķināties ar Izpildītāju Līgumā un Darba uzdevumā paredzētajā kārtībā un termiņos;
    2. Izpildītāja sniegtos Pakalpojumus Altum apmaksā saskaņa ar Izpildītāja piestādīto rēķinu;
    3. nekavējoties pēc Līguma noslēgšanas iesniegt Izpildītājam nepieciešamo informāciju un dokumentus, lai Izpildītājs pienācīgi varētu izpildīt savas saistības šī Līguma ietvaros;
    4. nekavējoties pēc pirmā Izpildītāja pieprasījuma, bet ne vēlāk ka 3 (trīs) darba dienu laikā pēc Izpildītāja pieprasījuma saņemšanas, iesniegt Izpildītājam papildus informāciju un dokumentus, kas nepieciešami un pietiekami Pakalpojumu sniegšanai;
    5. nodrošināt Izpildītājam brīvu, netraucētu un drošu pieeju pie pārbaudāmā objekta un telpām, kā arī nodrošināt, ka Altum vai trešās personas nerada nekādus šķēršļus darba gaitā.
  1. Izpildītājam ir tiesības:
     1. Savlaicīgi saņemt nepieciešamo informāciju Pakalpojuma uzsākšanai un pilnīgai izpildei;
     2. pieprasīt no Altum papildus informāciju un dokumentus, kas nepieciešami un pietiekami Pakalpojumu sniegšanai;
     3. Saņemt samaksu par veikto Pakalpojumu Līgumā un Darba uzdevumā paredzētajā kārtībā un termiņos.
  2. Altum ir tiesības pieprasīt un saņemt no Izpildītāja paskaidrojumus un cita veida informāciju par sniedzamajiem Pakalpojumiem un problēmām, kas radušās uzdoto Pakalpojumu izpildes gaitā vai neizpildes gadījumā.
  3. Ja Altum vai trešo personu rīcības dēļ Izpildītājam netiek nodrošināta brīva, netraucēta un droša pieeja pie pārbaudāmā objekta un telpām vai darba gaitā Izpildītājam tiek radīti šķēršļi, Pakalpojumu sniegšanas termiņš attiecībā uz konkrētu objektu tiek samērīgi pagarināts.

1. **MAKSĀJUMU KĀRTĪBA**
   1. Par Pakalpojumu sniegšanu Altum maksā Izpildītājam atlīdzību 158610.00 EUR bez PVN, turpmāk tekstā - Atlīdzība. Atlīdzībā ir iekļautas visas ar Pakalpojuma sniegšanu saistītās izmaksas, kā arī visas ar to netieši saistītās izmaksas (nokļūšana līdz objektam, objekta un telpu apsekošana, Darba uzdevuma izpilde, kā arī citi plānojamie un attiecināmie izdevumi). Papildus tiek maksāts PVN atbilstoši normatīvajos aktos noteiktajā apmērā un kārtībā.
   2. Rēķinu par Atlīdzības samaksu Izpildītājs iesniedz Atlum 5 (piecu) darbdienu laikā no Līguma spēkā stāšanās dienas.
   3. Izpildītājam ir tiesības iesniegt Altum kredītiestādes vai apdrošinātāja izsniegtu samaksas/priekšapmaksas garantiju par Atlīdzības summu vai daļu no tās, turpmāk tekstā - Garantija.
   4. Izpildītāja rēķinu Altum apmaksā šādā kārtībā:
      1. Atlīdzības daļu (t.i., Izpildītāja rēķina summas daļu), ko veido **EUR 33`000,00** (Trīsdesmit trīs tūkstoši euro 00 centi) un Garantijas summa, Altum samaksā Izpildītājam 5 (piecu) darbdienu laikā no Izpildītāja rēķina saņemšanas dienas;
      2. starpību starp Izpildītāja rēķina summu un Līguma 3.4.1. un 3.4.2. punktu ietvaros izmaksātām summām Altum samaksā Izpildītājam ar atlikto maksājumu 5 (piecu) darbdienu laikā no Pakalpojumu pieņemšanas nodošanas akta abpusējas parakstīšanas dienas.
   5. Pieņemšanas nodošanas aktu Izpildītājs sagatavo par visu Pakalpojumu apjomu vai daļu no tā, ja Izpildītāja sniegto Pakalpojumu apjoms pārsniedz Garantijas summu. Pieņemšanas nodošanas aktu Izpildītājs sagatavo rakstveidā vai elektroniski un nosūta to Altum. Altum ir tiesības celt iebildumus pret Izpildītāja aktu un/vai tā saturu 15 (piecpadsmit) dienu laikā no pieņemšanas nodošanas akta saņemšanas dienas.
   6. Altum piekrīt, ka Izpildītājs sagatavo rēķinu elektroniski. Elektroniski sagatavotais rēķins ir derīgs bez paraksta.
2. **APAKŠUZŅĒMĒJU IESAISTĪŠANA LĪGUMA IZPILDĒ** 
   1. Līguma darbības laikā Izpildītājs tikai ar Altum rakstveida piekrišanu drīkst iesaistīt Līguma izpildē apakšuzņēmēju, kura sniedzamo pakalpojumu vērtība ir 10% no līgumcenas vai lielāka. Altum piekrišana var tikt noformēta arī elektroniski, dokumentu parakstot ar drošu elektronisko parakstu un laika zīmogu.
   2. Lūgumu iesaistīt jaunu apakšuzņēmēju, Izpildītājs iesniedz Altum, norādot informāciju un pievienojot dokumentus, kas nepieciešami lēmuma pieņemšanai.
   3. Altum pieņem lēmumu atļaut vai atteikt jauna apakšuzņēmēja iesaistīšanu Līguma izpildē 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai.
   4. Šīs sadaļas nosacījumi nav attiecināmi uz Līguma Pielikumā Nr. 1 “Darba uzdevums” minētajiem apakšuzņēmējiem.
3. **Līguma termiņš, grozīšana un izbeigšana**
   1. Līgums ir spēkā līdz pilnīgai tajā uzņemto saistību izpildei.
   2. Ja kāds no šī Līguma noteikumiem zaudē juridisko spēku, tad tas neietekmē pārējos šī Līguma noteikumus. Jautājumus, kas nav atrunāti šajā Līgumā, Puses risina saskaņā ar spēkā esošo Latvijas Republikas likumdošanu.
   3. Līguma grozījumi ir pieļaujami:
      1. Publisko iepirkumu likumā minētajos gadījumos;
      2. ja līgumā noteiktajā termiņā Pasūtītājs nav saņēmis pakalpojumus apjomā, kāds noteikts iepirkuma līgumā.
   4. Visi šī Līguma grozījumi un papildinājumi ir spēkā tikai tādā gadījumā, ja tie ir izdarīti rakstveidā vai elektroniski (ar drošu elektronisko parakstu un laika zīmogu) un noformēti kā Līguma pielikums.
   5. Līgumu var izbeigt jebkurā laikā saskaņā ar abu Pušu savstarpēju vienošanos.
   6. Katrai no Pusēm ir tiesības vienpusēji izbeigt šā Līguma darbību, rakstveidā par to brīdinot otru Pusi vismaz divas nedēļas iepriekš, ja otra puse ir pieļāvusi būtisku Līguma noteikumu pārkāpumu un nav to novērsusi 15 (piecpadsmit) dienu laikā no attiecīgās Puses paziņojuma saņemšanas.. Iestājoties šajā punktā minētajiem apstākļiem Altum ir pienākums norēķināties ar Izpildīju par Izpildītāja pienācīgi (pilnīgi vai daļēji) sniegtajiem Pakalpojumiem, t.sk., par apakšuzņēmēju veikto darbu.
   7. Altum ir tiesības nekavējoties izbeigt Līgumu, ja:
      1. Izpildītājs nepilda 2.1.punktā minētās darbības vai sniedz nepatiesu informāciju par 2.1.punktā minēto darbu izpildes stadiju;
      2. Līgumu nav iespējams izpildīt tādēļ, ka Līguma izpildes laikā attiecībā uz Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4. **Pušu atbildība un strīdu risināšanas kārtība** 
   1. Pusēm ir pienākums atlīdzināt otrai pusei nodarītos zaudējumus, kas radušies šī Līguma saistību neizpildes vai nepienācīgas izpildes dēļ.
   2. Puses ir atbrīvotas no atbildības, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ. Šādā gadījumā Pusēm jāvienojas par jaunu Līguma saistību izpildes termiņu vai jāizbeidz Līguma darbība.
   3. Ņemot vērā Latvijā izsludināto ārkārtējo situāciju Covid-19 infekcijas izplatības ierobežošanai, Izpildītājam ir tiesības uz Pakalpojumu sniegšanas termiņa pagarināšanu šādos gadījumos:
5. ja Pakalpojumu sniegšanā tieši iesaistītā persona (Izpildītāja vai apakšuzņēmēja darbinieks) saslimst ar Covid-19 infekciju;
6. ja Izpildītāja saistību izpilde kļūst apgrūtināta vai neiespējama Latvijas Republikas normatīvajos aktos noteikto aizliegumu un/vai ierobežojošo pasākumu dēļ.
   1. Iestājoties Līguma 6.3. punkta (1) apakšpunktā minētajiem nosacījumiem, Izpildītājs nekavējoties rakstveidā vai elektroniski paziņo Altum par Pakalpojumu sniegšanā tieši iesaistītās personas saslimšanu, paziņojumā provizoriski norādot jaunu Pakalpojumu sniegšanas termiņu. Pakalpojumu sniegšanas termiņš tiek pagarināts par Pakalpojumu sniegšanā tieši iesaistītās personas darbnespējas termiņu.
   2. Iestājoties Līguma 6.3. punkta (2) apakšpunktā minētajiem nosacījumiem, Izpildītājs nekavējoties rakstveidā vai elektroniski paziņo Altum par apstākļiem, kuru dēļ Izpildītāja saistību izpilde kļūst apgrūtināta vai neiespējama, paziņojumā norādot konkrētu normatīvo aktu un lietas apstākļus, kā arī provizoriski noteiktu Pakalpojumu sniegšanas termiņu. Pakalpojumu sniegšanas termiņš tiek pagarināts par aizliegumu un/vai ierobežojošo pasākumu darbības termiņu.
   3. Puses vienojas, ka visus strīdus, kas saistīti ar šī Līguma izpildi, tās centīsies atrisināt savstarpēju pārrunu ceļā. Gadījumā, ja vienošanās netiek panākta, tad strīds, kas saistīts ar šo Līgumu, tā pārkāpšanu, izbeigšanu vai spēkā neesamību, tiks izšķirts Latvijas Republikas normatīvajos aktos noteiktajā kārtībā.
   4. Pušu tiesiskās attiecības regulē Latvijas Republikas likumdošana.
7. **Nobeiguma noteikumi**
   1. Ņemot vērā to, ka, izpildot šī Līguma nosacījumus, Pusei var kļūt zināma par konfidenciālu uzskatāma informācija, kas saistīta ar otro Pusi un tās klientiem, kā arī otras Puses komercnoslēpumi vai profesionālie noslēpumi, Puses vienojas par šādiem noteikumiem attiecībā uz šādas informācijas aizsardzību:
      1. Puses vienojas, ka šī Līguma priekšmets un ar Darba uzdevuma izpildi saistītā informācija uzskatāma par komercnoslēpumu;
      2. Izpildītājam un Altum darbiniekiem, un citādi saistītām personām nav tiesību jebkurai trešajai personai izpaust jebkādu informāciju, kas saistīta ar Altum un tās klientu finansiālo stāvokli, komercnoslēpumiem, un profesionālajiem noslēpumiem, ko tie ieguvuši, veicot šī Līguma nosacījumu izpildi un pildot savus darba pienākumus.
      3. Puses apņemas Līguma ietvaros saņemtos fizisko personu datus apstrādāt tikai ar mērķi nodrošināt līgumā noteikto saistību izpildi, ievērojot normatīvajos aktos noteiktās tiesības un pienākumus šādu datu apstrādei, izmantošanai un aizsardzībai. Puses savstarpēji var pieprasīt, lai nodotie dati tiktu papildināti vai izlaboti, vai tiktu pārtraukta nodoto datu apstrāde, vai, lai dati tiktu iznīcināti, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma mērķiem, šādu pieprasījumu nosūtot rakstveidā uz Līguma rekvizītu sadaļā norādīto e-pasta adresi vai pa pastu.
      4. Altum apliecina, ka pirms Līguma noslēgšanas ir rūpīgi iepazinies ar Izpildītāja privātuma politiku un piekrīt tās nosacījumiem. Privātuma politika atrodama Izpildītāja mājas lapā: https://www.tuv-nord.com/lv/lv/tuv-nord-baltik/par-mums/. Pēc Altuma pieprasījuma Privātuma politika var tikt izsniegta papīra formātā.
   2. Pusēm ir tiesības paziņot dokumentus:
8. ar pasta sūtījumu uz Puses juridisko faktisko adresi, neuzņemoties nesaņemšanas risku. Dokuments, kas paziņots kā pasta sūtījums, uzskatāms par paziņotu 5. (piektajā) dienā pēc tā nodošanas pastā;
9. ar elektroniskā pasta starpniecību, izmantojot drošu elektronisko parakstu, neuzņemoties nesaņemšanas risku. Dokumentu paziņo uz Puses Līgumā norādīto elektroniskā pasta adresi. Dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas. Nosūtot elektronisko dokumentu, nosūtītājs pieprasa elektronisko apliecinājumu par tā saņemšanu.
   1. Puses šo Līgumu ir izlasījušas, piekrīt tā noteikumiem un to apliecina ar saviem parakstiem.
   2. Līgums sastādīts un parakstīts uz 3 lapām un viena pielikuma latviešu valodā 2 (divos) eksemplāros, pa vienam eksemplāram katrai Pusei. Abiem Līguma eksemplāriem ir vienāds juridiskais spēks.

|  |  |
| --- | --- |
| IZPILDĪTĀJS: | ALTUM: |
| Oksana Leonidova | Edgars Kudurs |
| Valdes locekle | Uzņēmumu energoefektivitātes daļa |
| TE SIA “TUV Nord Baltik” | AS “Attīstības finanšu institūcija Altum” |
| Reģ.Nr. 40003121062 | Reģ.Nr.: 50103744891 |
| Sāremas iela 3, Rīga, LV-1005 | Doma laukums 4, Rīga, LV-1050 |
| AS “Swedbank”, kods HABALV22 | e-pasta adrese: arnis.dzalbs@altum.lv |
| LV89HABA000140804722  e-pasta adrese: info@tuv-nord.lv |  |
|  |  |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**